Έκανε το ντεμπούτο του σε ένα φιλικό με την Πίτερμπορο Γιουνάιτεντ στις 4 Αυγούστου, ερχόμενος ως αλλαγή στη νίκη της Γιουνάιτεντ με 3-1. Έκανε την πρώτη του εμφάνιση στην Πρέμιερ Λιγκ στο τρίτο παιχνίδι της σεζόν της Μάντσεστερ Γιουνάιτεντ, στο ντέρμπι με την Μάντσεστερ Σίτι στην ήττα των « μπέμπηδων » με 1-0. Ο Χάργκριβς σημείωσε το πρώτο του γκολ με την Μάντσεστερ Γιουνάιτεντ εναντίον της Φούλαμ την 1η Μαρτίου με φάουλ λίγο έξω από την μεγάλη περιοχή. Σημείωσε το δεύτερο γκολ του στο πρωτάθλημα στις 13 Απριλίου, ξανά με φάουλ , σε ένα γκολ νίκης εναντίον της Άρσεναλ . Στην πρώτη του σεζόν με την Μάντσεστερ Γιουνάιτεντ κέρδισε τους τίτλους της Πρέμιερ Λιγκ και του ΟΥΕΦΑ Τσάμπιονς Λιγκ . Στον τελικό του Τσάμπιονς Λιγκ 2008, ο Χάργκριβς έπαιξε και τα 120 λεπτά, ξεκινώντας στα δεξιά της μεσαίας γραμμής, σκοράροντας το 4ο πέναλτι της Γιουνάιτεντ στην νίκη επί της Τσέλσι με 6-5 στην διαδικασία των πέναλτι .